ಶಾಸಕರ ಹೊಡೆದಾಟದ ವಿಡಿಯೋ ಬಹಿರಂಗ – ಸಂಸದ ಡಿಕೆ ಸುರೇಶ್ ಪ್ರತಿಕ್ರಿಯೆ

ಬೆಂಗಳೂರು: ಈಗಾಲ್ಟನ್ ರೆಸಾರ್ಟ್ ನಲ್ಲಿ ಮಾರಾಮಾರಿ ನಡೆಸಿರುವವರು ಸಾಮಾನ್ಯ ವ್ಯಕ್ತಿಗಳಲ್ಲ. ಅವರಿಬ್ಬರೂ ಸಹ ಶಾಸಕರಾಗಿದ್ದು, ಆ ಸ್ಥಾನದ ಗೌರವವನ್ನು ಉಳಿಸಿಕೊಂಡು ಬೆಳೆಸಿಕೊಳ್ಳಬೇಕಿತ್ತು ಎಂದು ಸಂಸದ ಸುರೇಶ್ ಹೇಳಿದ್ದಾರೆ.

ಶಾಸಕರ ಹೊಡೆದಾಟದ ವಿಡಿಯೋ ಬಹಿರಂಗವಾದ ಹಿನ್ನೆಲೆಯಲ್ಲಿ ಮಾಧ್ಯಮಗಳಿಗೆ ಪ್ರತಿಕ್ರಿಯೆ ನೀಡಿ ಸುರೇಶ್ ಮಾತನಾಡಿದ್ದಾರೆ. ಜವಾಬ್ದಾರಿಯುತ ಶಾಸಕರ ಸ್ಥಾನದಲ್ಲಿದ್ದು ಈ ರೀತಿ ಕುಡಿದು ಗಲಾಟೆ ಮಾಡಿಕೊಂಡಿರುವುದು ಸರಿಯಲ್ಲ. ಆದರೆ ಪ್ರಕರಣ ನ್ಯಾಯಾಲಯಲ್ಲಿ ಇರುವ ಕಾರಣ ಈ ಬಗ್ಗೆ ಹೆಚ್ಚಿನ ಪ್ರತಿಕ್ರಿಯೆ ನೀಡುವುದು ಉತ್ತಮವಲ್ಲ ಎಂದರು.

ಇಬ್ಬರು ಶಾಸಕರ ನಡುವಿನ ಹೊಡೆತ ಪ್ರಕರಣ ನ್ಯಾಯಾಲಯದಲ್ಲಿ ವಿಚಾರಣೆ ನಡೆಯುತ್ತಿರುವ ಸಂಧರ್ಭದಲ್ಲಿಯೇ, ಇಬ್ಬರು ಶಾಸಕರು ಹೊಡೆದಾಡುತ್ತಿರುವ ವಿಡಿಯೋ ಮಾಧ್ಯಮಗಳಲ್ಲಿ ಪ್ರಸಾರ ಆಗಿದೆ. ಈ ವರದಿಯನ್ನು ನಾನು ನೋಡಿದ್ದು, ವಿಡಿಯೋ ತುಣುಕು ಯಾರು ಕೊಟ್ಟಿದ್ದಾರೆ ಅವರೇ ಸಂಪೂರ್ಣ ವಿಡಿಯೋವನ್ನು ಕೊಟ್ಟರೆ ಪೊಲೀಸರಿಗೆ ಹಾಗು ನ್ಯಾಯಾಲಯಕ್ಕೆ ವಿಚಾರಣೆ ನಡೆಸಲು ಸಾಧ್ಯವಾಗುತ್ತದೆ ಎಂದರು. ಇದನ್ನು ಓದಿ: ರೆಸಾರ್ಟ್ ನಲ್ಲಿ ಶಾಸಕರಿಬ್ಬರ ಡಿಶುಂ ಡಿಶುಂ – ಫಸ್ಟ್ ಪಂಚ್ ಮಾಡಿದ್ಯಾರು?

ಇಬ್ಬರು ಶಾಸಕರಾಗಿರುವ ಕಾರಣ ಅವರ ಗೌರವವನ್ನು ಉಳಿಸಿ ಕಾಪಾಡಿಕೊಂಡು ಹೋಗಬೇಕು. ಕುಡಿದು ಈ ರೀತಿ ಮಾರಾಮಾರಿ ನಡೆದಿರುವುದು ಸರಿಯಲ್ಲ. ಗಲಾಟೆ ಎಷ್ಟು ನಿಮಿಷ, ಎಷ್ಟು ಗಂಟೆಗಳ ಕಾಲ ಗಲಾಟೆ ನಡೆದಿದೆ ಎಂದು ವಿಡಿಯೋ ಮಾಡಿದವರೆ ಹೇಳಬೇಕು. ಹುಡುಗಿ ವಿಷಯಕ್ಕೆ ಗಲಾಟೆ ನಡೆದಿದೆ ಎಂದು ಮಾಧ್ಯಮಗಳಲ್ಲಿ ಪ್ರಸಾರವಾಗುತ್ತಿದೆ ಆ ಬಗ್ಗೆ ನಮಗೇನು ಗೊತ್ತಿಲ್ಲ ಎಂದರು.

2019ರ ಲೋಕಸಭಾ ಚುನಾವಣೆಯ ಪೂರ್ವಭಾವಿ ಸಭೆಯ ಭಾಗವಾಗಿ ಇಂದು ಬೆಂಗಳೂರು ಹೊರವಲಯ ಮಳೆನಲ್ಲಸಂದ್ರ ಗ್ರಾಮದ ಕಾರ್ಯಕ್ರಮದಲ್ಲಿ ಸಂಸದರು ಭಾಗವಹಿಸಿದ್ದರು.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv